SUSITARIMAS DĖL ASMENS DUOMENŲ BENDRO VALDYMO

2026 m. [________] d., Nr. [________]
Vilnius

UAB „Vilniaus vandenys“, pagal Lietuvos Respublikos įstatymus teisėtai įregistruota ir veikianti akcinė bendrovė, įmonės kodas 120545849, buveinės adresas Spaudos g. 8-1, Vilnius, Lietuvos Respublika, duomenys apie kurią kaupiami ir saugomi Juridinių asmenų registre, atstovaujama [vadovo vardas, pavardė], veikiančio pagal bendrovės įgaliojimą Nr. [_____] (toliau – Bendrovė Nr. 1),
ir 
[Įmonės pavadinimas] pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, įmonės kodas [______], registruotos buveinės adresas [_______], Lietuvos Respublika, duomenys apie kurią kaupiami ir saugomi Juridinių asmenų registre, atstovaujama [vadovo pareigos, vardas, pavardė], veikiančio pagal bendrovės įgaliojimą (toliau – Bendrovė Nr. 2),
toliau Susitarime dėl asmens duomenų bendro valdymo (toliau – Susitarimas) drauge vadinami „Bendrais duomenų valdytojais“ arba „Šalimis“, o kiekvienas atskirai – „Bendru duomenų valdytoju“ arba „Šalimi“,
vadovaudamiesi Europos Parlamento ir Tarybos reglamento (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) 26 straipsnio reikalavimais, sudarė šį Susitarimą.
Šis Susitarimas reguliuoja asmens duomenų tvarkymo santykius, kylančius iš Šalių sudarytos Ikiteisminio skolų išieškojimo iš fizinių ir juridinių asmenų sutarties Nr. [______]  (toliau – Sutartis) ir susiklosčiusius tarp Bendrovės Nr. 1 ir Bendrovės Nr. 2, veikiančių kaip Bendri duomenų valdytojai. 

I. Susitarime vartojamos sąvokos
1. Šiame Susitarime nurodytos sąvokos, parašytos iš didžiosios raidės, turi tokias reikšmes:
	„Asmens duomenys“
	reiškia bet kokią vienos Šalies kitai perduodamą informaciją apie Duomenų subjektą, kuri pagal Asmens duomenų apsaugos teisės aktus laikoma asmens duomenimis.

	„Asmens duomenų apsaugos teisės aktai“
	reiškia BDAR, Lietuvos Respublikos asmens duomenų teisinės apsaugos įstatymą bei visus kitus galiojančius ir taikomus teisės aktus, institucijų nurodymus, paaiškinimus, teismų sprendimus, nustatančius bet kurios iš Šalių ar jų abiejų teises ir (ar) pareigas, susijusias su asmens duomenų tvarkymu.

	„BDAR“

	reiškia 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

	„Duomenų subjektas“
	reiškia bet kurį bendrovės klientą, darbuotoją ar kitą fizinį asmenį, kurio Asmens duomenys yra perduodami ir toliau tvarkomi Šalių.


2. Susitarimo 1 punkte neapibrėžtos Susitarime naudojamos sąvokos turi tokią reikšmę, kokią jos turi Asmens duomenų apsaugos teisės aktuose.

II. Susitarimo dalykas
3. Šiuo Susitarimu, įgyvendinant BDAR 26 straipsnį, nustatomos Šalių teisės ir pareigos tvarkant ir bendrai valdant Asmens duomenis. 
4. Šiuo Susitarimu siekiama apsaugoti Duomenų subjektų teises, mažinti konkrečią Asmens duomenų apsaugos riziką ir užtikrinti Šalių santykių bei atitinkamų teisių ir pareigų aiškumą. 
5. Šis Susitarimas neatleidžia bet kurios iš Šalių dėl numatytų kitų pareigų Asmens duomenų apsaugos teisės aktuose nesilaikymo.
6. Šalys susitaria ir pripažįsta, kad šio Susitarimo tikslais kiekviena iš Šalių yra perduotų ir gautų bei toliau tvarkomų Asmens duomenų valdytojas. 


III. Šalių įsipareigojimai
7. Šalys įsipareigoja:
1. 
2. 
3. 
4. 
5. 
6. 
7. 
7.1. užtikrinti, kad Asmens duomenys būtų tvarkomi laikantis Asmens duomenų apsaugos teisės aktų, Sutarties ir šio Susitarimo;
7.2. užtikrinti, kad Asmens duomenų tvarkymas turėtų teisinį pagrindą;
7.3. tvarkyti Asmens duomenis šio Susitarimo 1 priede nurodytomis sąlygomis; 
7.4. Šalys gali susitarti ir dėl kitų negu Susitarimo 1 priede nurodytų sąlygų, tačiau tokie atvejai turi būti užfiksuoti įrodymais, dokumentais; 
7.5. nedelsiant informuoti viena kitą, jeigu vienos iš Šalių nurodymai galimai prieštarauja Asmens duomenų apsaugos teisės aktams;
7.6. nedelsiant informuoti viena kitą apie Asmens duomenų apsaugos pažeidimą, jeigu šis Asmens duomenų apsaugos pažeidimas yra susijęs su šio Susitarimo pagrindu tvarkomais Asmens duomenimis;
7.7. nedelsiant informuoti viena kitą apie gautus Duomenų subjektų prašymus įgyvendinti Duomenų subjektų teises, jeigu reikia kitos Šalies pagalbos įgyvendinant Duomenų subjektų teises;
7.8. tvarkyti Asmens duomenis teisėtu, sąžiningu ir skaidriu būdu, taip pat aiškiai apibrėžtais bei teisėtais tikslais ir netvarkyti su tais tikslais nesuderinamu būdu;
7.9. tvarkyti Asmens duomenis laikantis Asmens duomenų tikslumo principo;
7.10. tvarkyti Asmens duomenis tik tokiu mastu, koks yra minimaliai būtinas Asmens duomenų tvarkymo tikslui pasiekti;
7.11. nepažeisti Duomenų subjektų teisių ir užtikrinti iš Asmens duomenų apsaugos teisės aktų kylančių Duomenų subjektų teisių įgyvendinimą ir apsaugą;
7.12. užtikrinti ir įgyvendinti tinkamas organizacines ir technines Asmens duomenų saugumo priemones;
7.13. įgyvendinti ir visą Susitarimo galiojimo laiką taikyti tinkamas ir reikalingas procedūras, užtikrinančias Asmens duomenų apsaugos teisės aktų reikalavimų įgyvendinimą;
7.14. tinkamai tvarkyti Asmens duomenų tvarkymo veiklos įrašus, jei pagal Asmens duomenų apsaugos teisės aktų reikalavimus turi tokią pareigą;
7.15. užtikrinti kitų taikomų Asmens duomenų apsaugos teisės aktų reikalavimų vykdymą.

IV. Šalių bendradarbiavimas
8. Šalys susitaria bendradarbiauti, spręsdamos su Asmens duomenų tvarkymu ir apsauga susijusius klausimus. 
9. Bendradarbiavimo tikslais Šalys susitaria, kad teiks viena kitai visą informaciją, duomenis ir pagalbą, reikalingą Asmens duomenų apsaugos teisės aktuose ir šiame Susitarime numatytiems kiekvienos Šalies įsipareigojimams vykdyti ir tam, kad toji Šalis galėtų įrodyti atitinkanti Asmens duomenų apsaugos teisės aktų reikalavimus. 
10. Kiekviena Šalis ne vėliau nei per 24 val. nuo konkretaus įvykio (asmens duomenų saugumo pažeidimo / duomenų subjekto paklausimo / Valstybinės duomenų apsaugos inspekcijos kreipinio / kitais svarbiais atvejais) atsitikimo informuos viena kitą.
11. Bet kuri Šalis, esant kitos Šalies rašytiniam prašymui, privalo suteikti visą informaciją, reikalingą įrodyti, kad yra laikosi Asmens duomenų apsaugos teisės aktuose nustatytų reikalavimų ir Susitarime nustatytų pareigų. 

V. Konfidencialumas
12. Šalys įsipareigoja prieigą prie Asmens duomenų suteikti tik tiems asmenims, kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei šiems asmenimis yra būtina su Asmens duomenimis susipažinti.
13. Asmenų, kuriems suteikta prieiga prie Asmens duomenų, sąrašas turi būti periodiškai peržiūrimas ir vadovaujantis šia peržiūra, tokia prieiga prie Asmens duomenų panaikinama, jei tokia prieiga nebereikalinga.

VI. Pagalbinių duomenų tvarkytojų pasitelkimas ir duomenų perdavimas į trečiąsias valstybes
14. Tuo atveju, jei bet kuri iš Šalių pasitelkia pagalbinį duomenų tvarkytoją, privaloma užtikrinti, jog pasitelktas pagalbinis duomenų tvarkytojas laikytųsi Asmens duomenų apsaugos teisės aktų reikalavimų ir šiuo Susitarimu nustatytų pareigų ne mažesne apimtimi nei turi pats duomenų valdytojas bei atsako prieš Duomenų subjektą už visus pasitelkto pagalbinio duomenų tvarkytojo veiksmus. Su pasitelktu pagalbiniu duomenų tvarkytoju privaloma pasirašyti duomenų tvarkymo sutartį. Kitam duomenų valdytojui pareikalavus, duomenų valdytojas privalo nedelsdamas informuoti apie Asmens duomenims tvarkyti pasitelktus pagalbinius duomenų tvarkytojus.
15. Šalys šio Susitarimo sudarymo metu perduoti Asmens duomenų į trečiąsias šalis neketina. Susitarimo vykdymo metu atsiradus poreikiui perduoti Asmens duomenis tretiesiems asmenimis ir (ar) į trečiąją valstybę ar tarptautinei organizacijai, įskaitant ir Asmens duomenų perdavimą jų tvarkymo tikslais, Šalis turi teisę tik Asmens duomenų apsaugos teisės aktų nustatyta tvarka ir sąlygomis bei iš anksto informavus kitą Šalį. 

VII.  Šalių atsakomybė
16. Šalis, kuri nevykdo pagal šį Susitarimą prisiimtų įsipareigojimų ar jos vykdymo metu pateikia neteisingą informaciją, pareiškimus ar garantijas, atlygina kitos Šalies dėl to atsiradusius nuostolius. Bendra atsakomybė, be kita ko, apima ir baudas, kitas pinigines sankcijas ir/ar mokesčius, mokamus priežiūros institucijoms. 
17. Šalis atleidžiama nuo atsakomybės už Susitarimo neįvykdymą, jei Susitarimas neįvykdytas dėl nenugalimos jėgos, t. y., dėl aplinkybių, kurių Šalis negalėjo kontroliuoti bei protingai numatyti Susitarimo pasirašymo metu, ir negalėjo užkirsti kelio šių aplinkybių ar jų pasekmių atsiradimui. Nenugalima jėga nelaikoma tai, kad Šalis neturi reikiamų finansinių išteklių. Susitarimo neįvykdžiusi Šalis apie nenugalimos jėgos aplinkybės atsiradimą bei jos įtaką Susitarimo įvykdymui privalo pranešti kitai Šaliai per 7 (septynias) darbo dienas nuo tos nenugalimos jėgos aplinkybės atsiradimo dienos.

VIII. Baigiamosios nuostatos
18. Susitarimas įsigalioja jo pasirašymo dieną ir galioja tol, kol galioja arba yra taikoma Sutartis, taip pat pasibaigus Sutarčiai tiek, kiek reikia tinkamai atlikti likusius su Asmens duomenų tvarkymu susijusius veiksmus.
19. Susitarimas sudaromas, aiškinamas ir vykdomas pagal Lietuvos Respublikos teisę.
20. Visi ginčai ar pretenzijos, kylantys dėl Susitarimo vykdymo, bus sprendžiami pagal Sutartyje įtvirtintas ginčų sprendimo taisykles.
21. Abi šalys turi teisę reikalauti, kad Susitarimo sąlygos būtų persvarstytos iš naujo, įsigaliojus naujiems teisės aktams, susijusiems su Susitarimo arba Sutarties vykdymu. 
22. Bet kuri iš Šalių turi teisę raštu informuoti bei vienašališkai nutraukti šį Susitarimą, jeigu kita Šalis iš esmės arba nuolat pažeidžia šį Susitarimą arba Sutartį arba savo įsipareigojimus pagal BDAR. 


	UAB „Vilniaus vandenys“

Juridinio asmens kodas: 120545849
 Adresas: Spaudos g. 8-1, LT-05132 Vilnius
E. paštas: info@vv.lt
Tel. Nr.: 19118

	[Įmonės pavadinimas]

Juridinio asmens kodas: [______]
Adresas: [______________]
E. paštas: [_________________]
Tel. Nr.: [________]

	[vadovo vardas, pavardė]
	[vadovo pareigos vardas, pavardė]

	___________________
(parašas)
	___________________
(parašas)

[bookmark: _Hlk56519120]Susitarimo dėl asmens duomenų bendro valdymo 
Priedas Nr. 1

Informacija apie asmens duomenų bendrą valdymą

	Asmens duomenų tvarkymo tikslai
	Sutarties vykdymo tikslu – vykdyti ikiteisminį skolų išieškojimą iš fizinių ir juridinių asmenų, administruoti skolas, informuoti skolininkus apie įsiskolinimus, atlikti mokėjimų apskaitą, teikti ataskaitas ir užtikrinti Šalių tarpusavio atsiskaitymus.

	Asmens duomenų tvarkymo teisinis pagrindas (duomenų tvarkymo teisėti kriterijai)
	BDAR 6 straipsnio 1 dalies B, F punktai;
BDAR 26 straipsnis.

	Ar bus tvarkomi specialiųjų kategorijų asmens duomenys arba duomenys apie apkaltinamuosius nuosprendžius?
	Ne

	Duomenų subjektų kategorijos
	Užsakovo darbuotojai, Užsakovo fiziniai klientai (skolininkai), juridinių asmenų atstovai (kontaktiniai asmenys).

	Tvarkomų asmens duomenų kategorijos
	Užsakovo darbuotojų kontaktiniai duomenys, būtini Sutarčiai vykdyti ir kontaktuoti su Vykdytoju: vardas, pavardė, pareigos, el. pašto adresas, telefono numeris.

Užsakovo fizinių klientų (skolininkų) duomenys: vardas, pavardė, asmens kodas arba gimimo data, adresas, telefono numeris, el. pašto adresas, kliento / skolos identifikacinis numeris (kliento kodas), skolos suma, skolos likutis, apmokėta (neapmokėta) suma, išieškota suma, skolos atsiradimo data, mokėjimų duomenys, kita informacija, būtina ikiteisminiam skolos išieškojimui ir atsiskaitymams vykdyti.

Šio Susitarimo taisyklės taikomos visiems atskirai neįvardintiems asmens duomenims, kurie atitinka Asmens duomenų apsaugos teisės aktuose nurodytą asmens duomenų apibrėžimą bei dėl kurių tvarkymo yra susitarta tarp Šalių sutartinių įsipareigojimų vykdymo metu.

	Duomenų perdavimo būdas
	Asmens duomenis Šalys viena kitai perduoda saugiu tarp šalių sutartu būdu (el. paštu)

	Duomenų saugojimo laikotarpis
	Ne ilgiau negu iki Sutarties galiojimo termino pabaigos, t. y. 36 mėn. po Sutarties pasirašymo.

	Duomenų apsaugos pareigūnų kontaktai
	Bendrovė Nr. 1: asmensduomenys@vv.lt;
Bendrovė Nr. 2: []

	Taikomų asmens duomenų saugumo techninių ir organizacinių priemonių lygis, remiantis ir vadovaujantis Tvarkomų asmens duomenų saugumo priemonių ir rizikos įvertinimo gairėmis duomenų valdytojams ir duomenų tvarkytojams, parengtose Valstybinės duomenų apsaugos inspekcijos
	Aukštas

	Ar Šalys įsipareigoja apie šį Susitarimą paviešinti duomenų valdytojų interneto svetainėse įgyvendinant skaidrumo principą
	Taip



